એક ચિત્રકારને ન્યૂડ મોડેલ મળવી બહુ કઠિન છે અને મળ્યા બાદ ચોરીછૂપી પેઇન્ટિંગ કરવું પણ એટલું જ મુશ્કેલ છે, કારણ કે પેઇન્ટિંગ બનાવ્યા બાદ એ પેઇન્ટિંગના વખાણ થાય છે કે પછી તેને થપ્પડ ખાવી પડે છે? આ વાત એ કલાકાર પોતે પણ નથી જાણતો હોતો. ભારતીય સંસ્કૃતિમાં કોઈ મહિલાનું નિર્વસ્ત્ર ચિત્ર બનાવવું અસભ્ય માનવામાં આવે છે. તેથી ન્યૂડ મૉડેલિંગ કરવાવાળા આર્ટિસ્ટ માટે એક ન્યૂડ મૉડેલનું મળવું પણ મુશ્કેલ હોય છે. છતાં લોકોની માનસિકતાની પરવા કર્યા વિના કલાકાર પોતાના પ્રયત્નો થકી ન્યૂડ મૉડેલ શોધી કાઢે છે અને પોતાની કળાને આકાર આપવાનો પૂર્ણ પ્રયાસ કરે છે. શું આ રીતનું પેઇન્ટિંગ કરવું એ ખરેખર તેની કળાનો એક ભાગ છે?…શું તેણે આ પ્રકારની કલાને આકાર આપવાની જરૃર છે ખરી?… ‘અભિયાન‘એ આ મુદ્દાની છણાવટ કરવાનો પ્રયાસ કર્યો છે.